Spillerne fra AaB, FC København og FC Midtjylland, der skal spille Europa Cup-fodbold i næste uge, er i dialog om, hvordan de kan undgå konflikten mellem betalte spillere og klubber i dansk fodbold. Det bekræfter AaB's anfører, Rasmus Würtz over for Jyllands-Posten. Profilerne Rasmus Würtz, Kasper Risgård og Thomas Augustinussen er sendt til København til forhandlingerne i forligsinstitutionen sammen med Spillerforeningens repræsentant i AaB, Patrick Christensen. Også ledelsen i klubberne er i dialog. - Jeg kan bekræfte, at vi snakker sammen. Det er naturligt i denne situation. I denne sammenhæng er vi medspillere, for vi er alle medlemmer af Divisionsforeningen, og så har vi samme interesse med henblik på næste uge, siger AaB's sportschef, Allan Gaarde til Jyllands-Posten.

Referat:
Mens forhandlingerne spidser til, rumler det under overfladen blandt de mest prominente medlemmer af Spillerforeningen.